Tutlayt n tmaziɣt am tutlayin nniḍen tebḍa d tantaliwin, tamiḍrant n tantala ɣur Salem CHAKER di dialecte,encyclopdie berbre, XV, 1995  :  D tamiḍrant tagejdant di tansayit tasmazɣant , imusnilsen ur d-as xedimen ara inamkiḍen imserka (timiḍranin) ara s-yefken udem neɣ ayen ara tt-id-isebggenen deg useqdec adru neɣ n yal ass.Tantala temmal-d s ufraray amcalay amnaḍann tutlayt . Seg tantaliwin-a ad dnebder tacawit , tamẓabit, tatergit, tacelḥit, d tantala taqbaylit, yal yiwet seg-sent, ad tt-naf tebḍa d tisiwal. Seg wid d-yemmeslayen neɣ i dyesbadun tasiwelt ad d-nebder Jean Dubois deg usegzawal-is n tesnilest d tussniwin n umeslay yenna-d: tasiwelt d anagraw n yizmulen d yilugan yettwasduklen anda ara naf asbadu-nsent yettuɣal ɣer ukatar arakalan iqerben (anettul d amedya i taddart). Tutlayt neɣ tantala yettwazerwen ttewazerwent d tisiwal.